Nsu a edze guar, dɛ ɔyɛ nsunwin anaa nsuhyew no wɔ nsunsuando mapa wɔ w’apɔwmudzen do.
Eguar yɛ adze bi a ɔka nyimpa ne daa daa abrabɔ ho. Ɔyɛ adze bi a nyimpa nnkotum eyi no akwa wɔ n’abrabɔ mu, mbom nsu a onyia bi dze guar no, dɛ ɔyɛ nsunwin anaa nsuhyew wɔ mfaso wɔ ne nyimpadua na n’adwendwen apɔwmudzen do. Dɛ mbrɛ binom pɛ nsunwin eguar no, binom so pɛ nsuhyen eguar. Nsuguar ebien no nyinara wɔ nsunsuando mapa na ohia dɛ ibohu dɛm nsunsuando mapa a ɔwɔ nsuguar ebien yi ho ama eehu nsu a otwar dɛ iguar.
Ma yendzi kan nhwɛ mfaso a ɔwɔ nsunwin eguar ho. Mfaso a ɔwɔ nsunwin no eguar ho na ɔka do yi:
1. Osiw adze biara a otum hon nyimpadua no enyi na ɔmma hyew nngyina nyimpadua no mu.
2. Ɔtsew ntsin mu kur do na ɔberɛ ahorow biara a ɔnye nyimpadua no dzi esi no do.
3. Nsunwin boa ma mbɔgya tum dzi nyimpa mu afowsian yie. Iyi boa ma bɔgya tum fa nyimpadua no n’akwaa ahorow no mu ma nyimpadua no tum dzi dwuma yie.
4. Nsunwin eguar boa tsew yaw a ɔwɔ nyimpadua mu no do. Ber biara a obi tse nka bi dɛ no honandua ne beebi yɛ no yaw no, oguar nsunwin pɛr na oenya n’ahotɔ.
Afei ma yɛnhwɛ mfaso a ɔwɔ nsuhyew eguar so do. Mfaso yi na ɔka do yi:
1. Otu nyimpadua no mbɔgyaa akwan a opuw bɔgya gu nyimpadua no n’akwaa ahorow mu no mpon.
2. Ɔtsew ntsin mu kur do na ɔberɛ ahorow biara a ɔnye nyimpadua no dzi esi no do.
3. Otu adwen no n’apɔwmudzen mpon na ɔboa ma adwen no tum dzi dwuma yie.
4. Ɔboa ma mbɔgya tum dzi afowsian yie wɔ nyimpadua no n’apɔwapɔw ahorow mu.
5. Ɔsan so boa ma mbɔgya tum dzi afowsian kɔ nyimpadua ne ntsin ahorow no mu yie.
6. Ɔboa ma nyimpadua no tum da yie.
Nsu a edze guar, dɛ ɔyɛ nsunwin anaa nsuhyew no wɔ nsunsuando mapa wɔ w’apɔwmudzen do. Ber a nsuhyew boa ntsin ahorow a ɔwɔ nyimpadua no mu ma wɔda dzinn no, nsuhyew so boa ma mbɔgya tum dzi afowsian yie wɔ nyimpadua no mu. Dɛ obi boguar nsunwin anaa nsuhyew no gyina onyia no n’apɛdze do, na mbom ebɛtse mfaso ahorow a ɔwɔ nsuguar ahorow ebien yi do no yɛ adzehia kɛse kɛse. Bɔ mbɔdzen dɛ edze nsunwin anaa nsuhyew boguar aber biara mpɛn ebiasa ama eenya mfaso ahorow a ɔwɔ do no bi. Apɔwmudzen nkaabɔ yi fi “Medical News Todayfo” nkyɛn.
